GiliGold/VAD_KnessetCorpus huggingface dataset:
עמית הלוי:
זה חריג או שכל השנים לא היה, אתה אומר שנה שעברה לא היה או בכלל לא היה
זאב אלקין:
לא דווקא שנה שעברה היה
עמית הלוי:
שאתה אומר באופן כללי אין יזרעאל ערבי של משרד החוץ?
מושיק אביב:
מערך ההסברה על תקציב חוץ לא היה כמה שנים אחורה
עמית הלוי:
בכלל כל משרדי הממשלה?
זאב אלקין:
לא, הוא כרגע מדבר רק על מערך הסברה לאומי, אבל אני פה, מושיק אני מציע לך תבדוק את זה, כי לפי מה שאני יודע מערך ההסברה הלאומי הפעיל או כל מיני פרויקטים לא גדולים בסכום קטן
מושיק אביב:
היה פרויקט של חלונות בשנת ה-70 למדינה יחד עם משרד החוץ זה היה של חנה כהן, איך קראו לפרויקט עמנואל? פרויקט דלתות זה היה לפני שבע שנים כמעט
יגאל אלון:
לא אבל צריך לומר, היו תקציבים יחסית נמוכים
זאב אלקין:
אבל היה עוד משהו גם בשנתיים האחרונות, היה הנה אומרים שהיה
יגאל אלון:
גם בשנתיים האחרונות היה תקציבים מאוד נמוכים בעיקר בשיתופי פעולה
מושיק אביב:
היה שיתופי פעולה להעביר פה, זה זה בטל בשישים זה כלום
זאב אלקין:
אבל היה משהו פשוט מספר אפשר להגיד אותו גם אם הוא קטן אני מציע להשקיף אותו, אבל השנה אתה אומר שלא היה?
מושיק אביב:
לא
זאב אלקין:
אוקי בסדר גמור, ועכשיו זמן מלחמה מה יש במערך הסברה לאומי?
מושיק אביב:
בזמן מלחמה זה לא רק מערך הסברה לאומי זה תקציב שמבחינתי שוב כגורם אז חלק אנחנו מבצעים אבל גם מקצים לגופים מכורח, מזה שהיה דחק תקציבי למשרד החוץ העברה היא של 4
מושיק אביב:
5 מיליון ₪, 4
מושיק אביב:
5 מיליון ש"ח שראיתם אותם בתחילת האירוע, אתה נתת מיליון אנחנו 4 מיליון, כל מה שמשרד החוץ הציג פה בעבר על העשייה וקידומים והצפיות, זה תקציב ש-75% מתוכו הוא משלנו, תקציב שנתנו מיד כי היה שמה צורך תקציבי, 75% מתקציב ההסברה שוב אני חוזר שמשרד החוץ פעל בשבועות הראשונים עד כה, או 72% שאנחנו הקצנו מתוך תקציב מערך ההסברה
זאב אלקין:
זאת אומרת שאתם הבאתם 4 מיליון שקל למשרד החוץ
מושיק אביב:
כן ועכשיו עוד 3 מיליון
זאב אלקין:
אגב מאיפה לקחתם אותם? למה זה היה מיועד?
מושיק אביב:
לתקציבים שונים, זה חלק מהשיח עם האוצר, חלק מהכינוס תקציבים, לקחנו ומצאנו מתוך מקורות כאלה ואחרים
זאב אלקין:
של מערך ההסברה לאומי או מקורות של רוה"מ?
מושיק אביב:
מערך ההסברה של רוה"מ
זאב אלקין:
רוה"מ כללי?
מושיק אביב:
רוה"מ כללי, היה תקציב מסומן למערך ההסברה שלא נוצל, אני שוב מציין תחילת ספטמבר נכנסתי לתפקיד, הגשנו תוכנית עבודה והגיעה המלחמה ולכן יש פה הסטה תקציבית לטובת העניין
עמית הלוי:
מה עשו עם זה?
זאב אלקין:
זה תיכף נשמע ממשרד החוץ נעבור למשרד החוץ
מושיק אביב:
גם ממשרד החוץ וגם משרד התפוצות קיבל כ- 3 מיליון
זאב אלקין:
אתם העברתם 3 מיליון למשרד התפוצות?
מושיק אביב:
כן, ועכשיו יש תוספת נוספת וזה בסיכום עם האוצר, של עוד יהיה לנו כ-20 מיליון מתקציב שהאוצר סימן בתוך משרד ראש הממשלה, זאת אומרת מתוך מקורות משרד ראש הממשלה, חלקו ילך לתפעול של הפעילות, ומרביתו לטובת גם הגופים, שמנה ראשונה זה משרד החוץ יקבל 3 מיליון עכשיו
זאב אלקין:
מתוך ה-20 האלה כן?
מושיק אביב:
קיבל כבר
זאב אלקין:
לא הבנתי, הוא קיבל 4 אמרת שהוא קיבל
מושיק אביב:
עכשיו עוד 3 מיליון, זה יושב בלפ"מ, מלפ"מ לפ"מ הוא הגוף שדרכו פועלים בעניין הזה, אני בקשר עם אנשי משרד החוץ מהשר ועד לכולם, 3 מיליון ממתינים בלפ"מ עכשיו לפעולות, כבר התחילו פעולות
זאב אלקין:
אגב למה לפ"מ?
מושיק אביב:
לפ"מ כי זה קידום
זאב אלקין:
אה זה קידום הבנתי, קידום ברשתות
מושיק אביב:
למשל קיבלנו החלטה, הטוויטר של משרד החוץ הוא טוויטר מאוד מאוד פעיל ופופולרי ונצפה, תכף יציין עמנואל, ולכן היה נכון שנעביר תקציב לטובת העניין הזה, לא לייצר פלטפורמות חדשות
זאב אלקין:
הבנתי, אז מתוך 20 מיליון, 3 מיליון בדרך למשרד החוץ כרגע חונים בלפ"מ עבור פעילות של משרד החוץ
מושיק אביב:
זה מתוך 20 מיליון כרגע
זאב אלקין:
מתוך 20 מיליון, ה- 20 מיליון האלה חוץ מ-3 מיליון איך עוד זה מתחלק? נשאר 17 מיליון
מושיק אביב:
זה לא 3 מיליון אנחנו כבר אמרנו על 5 מיליון פלוס
זאב אלקין:
לא, אתם אמרתם ככה, העברנו 4 מיליון למשרד החוץ בתחילת המלחמה, העברנו 3 מיליון בתחילת המלחמה למשרד התפוצות, עכשיו קיבלנו עוד הקצאה מתוך מקורות של רוה"מ בהסכמה עם אגף תקציבים לעוד 20 מיליון, על ה-7 מיליון שהזכרת, אז אני שואל איך זה מתחלק, אז 3 לחוץ איך עוד 17 אמורים להתחלק?
מושיק אביב:
מה התחלק ה-20 מיליון? אנחנו עכשיו בחלוקה, אנחנו בודקים מה נכון מבחינת פעילות הסברתית, מה נכון לעשות חלק לקידומים חלק לדברים לקמפיינים
זאב אלקין:
יש חלוקה פנימית כבר של ה-20 האלה?
מושיק אביב:
יש חלוקה טנטטיבית
זאב אלקין:
אז תציג כאן
מושיק אביב:
זה הולך לקמפיינים בלפ"מ של פעילות שנותנת מידע לציבור
זאב אלקין:
זה הסברת פנים זה לא הסברת חוץ מה שאמרת כאן
מושיק אביב:
אה לחוץ? מתוך ה-20 מיליון האלה יהיו כ-6, 7 מיליון נוספים לטובת הסברת חוץ למיזמים ופרויקטים משותפים שאנחנו נשב על השולחן
זאב אלקין:
עם מי?
מושיק אביב:
חוץ ותפוצות ונשב ביחד על השולחן ונחליט לאן זה הולך, ושוב אני אומר זה מתקציב משרד ראש הממשלה
זאב אלקין:
אני מבין את זה, זאת אומרת שבנוסף ל-3 מיליון שקל שכבר יועדו למשרד החוץ יהיו עוד 6, 7 מיליון שקל שאתם מתכוונים לייעץ למיזמים משותפים עם משרד התפוצות וחוץ, עוד אין חלוקה פנימית לאיזה פרויקטים
מושיק אביב:
זה המנה הבאה, אנחנו יושבים בשולחן כל יום יושבים ואז לפי צורך שנראה ונצפה ומשם יקבעו התקציבים, זה מהר מאוד מסתיים כן, שאנחנו אומרים בטח עמנואל וגם אבי יציגו כמה צורך יש להם אל מול מה שאנחנו נותנים
מושיק אביב:
      שוב אני אומר את זה, הדרישה שלנו ההערכה הראשונית היא ל-70 מיליון בחודש בתקופה הזאת
זאב אלקין:
אבל כרגע זה דרישה שעוד לא נענתה
מושיק אביב:
לא נענתה, אנחנו בשיח עם גל
זאב אלקין:
אנחנו נשמע את אגף התקציבים תיכף
דן אילוז:
רגע יש לי שאלה, האם יש גם חשיבה על איך להעביר תקציבים לגופים אזרחיים שפועלים בתוך התחום הזה בצורה אינטנסיבית וכנראה גם יעילה יותר מאשר גופים ממשלתיים?
מושיק אביב:
כן, ומשרד התפוצות ציין יותר, היושב ראש בהתחלה ציין את זה ומשרד התפוצות יגיד
זאב אלקין:
כן משרד התפוצות יציג את זה, אני אמרתי בהתחלה שמשרד התפוצות יצא בשני קולות קוראים שהוא הבטיח לנו לפני שבועיים, הם כולם כבר באוויר בהיקף כולל נדמה לי 13 מיליון שקל במצטבר, אבל הם יציגו את זה
דן אילוז:
ואגב רק שיהיה ברור לא התכוונתי יעילה כדי לעקוץ אתכם אני פשוט חושב שחברה אזרחית יעילה יותר
זאב אלקין:
כן דיברנו על זה קיימנו על זה דיון שלם
דן אילוז:
רק שיהיה ברור אני מאוד מכבד את העבודה שלכם, שמתי לב שיכול לפרש את זה אחרת
זאב אלקין:
אני רק אשאל בהמשך לשאלה של חבר הכנסת אילוז, האם אתם שוקלים חלק מאותם 6, 7 מיליון שקל שאתם שומרים בצד לפרויקטים בתחום הסברת חוץ עם תפוצות ומשרד החוץ, להפנות גם למשל דרך אפיקים שמשרד התפוצות כבר בנה, הרי הוא בנה שני צינורות כן אחת עם מצ'ינג ואחד בלי מצ'ינג?
מושיק אביב:
אנחנו בשיתוף פעולה, במקום שהם יוציאו מול לפ"מ על קידומים תקציב, הוא מפנה את זה כלפי החברה האזרחית, אנחנו נותנים את זה לטובת הקידומים ואז הקצנו לו עוד 2 מיליון למשרד התפוצות כרגע נוסף על ה-3 פלוס כך וכך, הכל בהסתכלות ביחד אנחנו רואים את התמונה
זאב אלקין:
2 מיליון הקצתם מאיפה, כי אני כבר הלכתי לאיבוד
דן אילוז:
אם הוא הלך לאיבוד אז זה בבעיה
מושיק אביב:
מתוך התקציב שהגיע עכשיו של ה-20, כבר 2 מיליון
זאב אלקין:
זה מתוך ה-6,7 מיליון שסימנת, 2 הלכו לקידום למשרד התפוצות או שזה בנוסף ל-6, 7 מיליון?
מושיק אביב:
2 מיליון הלכו לקידום למשרד התפוצות בנוסף לכ- 3 מיליון שניתנו כבר, זאת אומרת משרד התפוצות 5 מיליון, משרד החוץ אנחנו נעמוד על 7
מושיק אביב:
5 מיליון שניתן, מעבר לזה הקמנו אולפנים שעובדים כל הזמן ועושים את ההסברה אחת ההסברות האפקטיביות, ואנחנו יודעים מנטרים את זה, של תקשורת בין לאומית שיש שם שישה דוברים שכל היום עובדים, זה מאיתנו זה אצלנו קורה באולפן אצלנו
זאב אלקין:
שזה תוקצב מאיפה?
מושיק אביב:
מהתקציבים האלה
זאב אלקין:
מה-20 מיליון האלה?
מושיק אביב:
גם מה-20 מיליון, מהגל הראשון והגל השני
זאב אלקין:
שכמה זה עלה האולפנים?
מושיק אביב:
לא יודע להגיד עכשיו, לא נכנסנו לרזולוציה גם כמה, זאת אומרת כמה קפה וכמה זה, יש שם זה גם תפעול וגם אולפנים וגם פעילות קידום של דברים שאנחנו חושבים, אם יש סרטון מסוים אתם תכף תשמעו את לפ"מ, סרטון מסוים שהוא מאוד מאוד אפקטיבי דרכו אז מקדמים אותו עוד יותר, מי שלא יודע אז יש סרטונים שככל שצופים בהם יותר אתה משלם עוד כסף, לפעמים אתה לא יודע לצפות אם הסרטון מאוד מאוד מצליח, אתה משלם עוד תשלום על זה שצפו אותו, זאת אומרת יש פה מערכת שלמה של תשלומים שאתה לא מעריך אותם מראש
זאב אלקין:
אז למעשה לאור זה נשאר לכם למיזמים רק סדר גודל של 4, 5 מיליון?
מושיק אביב:
לאיזה מיזמים?
זאב אלקין:
של מה שאמרת בתחום של הסברת חוץ יחד עם משרד החוץ ומשרד התפוצות
מושיק אביב:
נכון נשאר מעט מאוד, לכן נתנו את ההקצאה הזאת קודם, והשאיפה להביא עוד תקציב, אנחנו חושבים אנחנו כל הגופים חושבים שמינימום 70 מיליון שקל שזה לא הרבה, אם אנחנו מדברים על בטח לא על איראן ולא קטאר ולא מקומות או רוסיה או מקומות כאלה, אנחנו חושבים שזה צריך להיות עוד הרבה יותר אנחנו נעשה עבודה לעניין הזה, אבל הדרישה הראשונית היא 70 מיליון לחודש, ואז עושים מיזמים נוספים ועוד דברים קמפיינים
זאב אלקין:
אוקי, אז אני אחזור לשאלה של חבר הכנסת אילוז, 70 מיליון כשיגיעו יגיעו, אבל האם מ-4, 5 מיליון האלה שנשארו אתם מתכוונים חלק להפנות עבור הגופים של החברה האזרחית? למשל דרך הצינור של משרד התפוצות שהוא בנה, הרי אפשר להגדיל שם את כמות הכסף
מושיק אביב:
לא כי יש הסברת פנים ויש פעילות
זאב אלקין:
אבל אמרת שזה לחוץ 4, 5 מיליון?
מושיק אביב:
לא, אמרתי שכל העוגה הזאת שציינתי היא גם לחוץ וגם לפנים, בעיקר אנחנו משקיעים בחוץ
זאב אלקין:
אבל עוד פעם אני רוצה לעשות סדר, יש 20 מיליון שקל שקיבלתם תגבור מתקציב של משרד רוה"מ תגבור לנושא ההסברה, זה היה אמור ללכת לצרכים אחרים של משרד רוה"מ, מ-20 מיליון שקל האלה אמרתם חלק הולך להסברת פנים, זה כרגע לא מעניין אותנו סביב השולחן הזה
זאב אלקין:
      3 מיליון 3 כבר הלך דרך לפ"מ למשרד החוץ לקידום
מושיק אביב:
לא הלך הוקצה
זאב אלקין:
הוקצה הוקצה, הלך במשמעות של אפשר להשתמש עבר כן, עבר ללפ"מ לטובת חוץ, עוד 2 מיליון עבר לפעם לטובת משרד התפוצות לאותה מטרה של קידום ביחד 3 מיליון ועוד 2 מיליון זה עוד 5 מיליון, במקביל אמרת לי שחוץ מה- 3 מיליון עוד 6, 7 מיליון מיועדים למיזמים משותפים עם משרד חוץ ותפוצות, אז אני מ-6,7 מיליון הורדתי 2 מיליון שכבר הלכו לקידום של משרד התפוצות, נשאר לי 4, 5 מיליון זה המספר, אז אני שואל א' האם המספר הזה הוא נכון?
מושיק אביב:
המספר לא נכון, הוא לא מיועד לחברה האזרחית
זאב אלקין:
למה?
מושיק אביב:
כי החברה האזרחית הדרך לחברה האזרחית, הרי למה אם למשרד התפוצות יש תקציב, הוא החליט להפנות אותו את המשאבים וזו החלטה ברוכה לטובת החברה האזרחית, יש גוף אחד שנותן לחברה האזרחית לא צריך לפתוח עוד
זאב אלקין:
לא הצעתי שתפתח אבל הרי אתה עובד - -
מושיק אביב:
אנחנו נותנים להם חליף, אנחנו נותנים להם במקום שהם יקדמו סרטונים ויעשו פעילויות כאלה ואחרות, עושים את זה בראיה בשולחן עגול משותף, וזה מוקצה לדבר הזה, אנחנו שוב אני אומר אנחנו בתקציב - -
זאב אלקין:
אז מה תעשה עם 4, 5 מיליון שקל האלה?
מושיק אביב:
לטובת הדבר הזה
זאב אלקין:
מה זה הדבר הזה מה?
מושיק אביב:
על פי צורך לטובת הצורך שייקבע על ידי השולחן המשותף לטובת משרד החוץ
זאב אלקין:
אם נניח יבוא משרד התפוצות ויגיד, אני רוצה אני כבר הצלחתי לממש את כל הכסף שהיה לי לקולות הקוראים האלה, אני רוצה אותו עוד תוספת כי יש אליי הרבה פניות מחברה אזרחית, אני רוצה עוד מתוך 4, 5 מיליון האלה זה עוד סכום לטובת חיזוק קולות קוראים
מושיק אביב:
אני באמת לא מבין את השיח פה
זאב אלקין:
מה לא מובן?
מושיק אביב:
רגע אז אני אגיד מה לא מובן אני אגיד מה לא מובן, יש בינינו שולחן, התקציב הוא על השולחן, ולכן אם יותר נוח אני לא אפתח ציר עכשיו מול החברה האזרחית
זאב אלקין:
לא הצעתי, הרי אתה מעביר כסף למשרד
מושיק אביב:
אבל הוא מעביר גם ככה אליי כסף אלינו ללפ"מ, מעביר כסף כי הוא רוצה הם צריכים תכף אולי אבי יתערב, אבל הם צריכים להעביר קידומים לסרטים, הם צריכים לעשות זה אצלנו בשולחן שלנו, אז למה לעשות את הסיבוב הזה? לכן יושבים ביחד על העוגה, היא לא שלי
זאב אלקין:
זאת אומרת שמה שאולי - - אני הבנתי אותך
מושיק אביב:
חשוב להגיד את זה כאן, הדבר הראשון שעשיתי זה לא לחבק זה להביא תקציב - -
זאב אלקין:
הכל בסדר אני לא בא בטענות מושיק, אתה בעמדה מתגוננת כשאין ממה להתגונן כרגע
מושיק אביב:
לא חיפשנו לא קרדיט חשוב להגיד את זה, לא אנחנו קידמנו אנחנו זה
זאב אלקין:
ברור כי אתם לא גורם ביצוע, אתם גם לא אמורים לקדם אתה לא גורם ביצוע אתם גורם מתכלל
מושיק אביב:
וגם אני לא גורם תקציבי, אני לא אמור להביא את התקציב והבאתי תקציב
זאב אלקין:
לא, אתה גורם שצריך בעיניי לפחות להתריע אם חסר תקציב לדרג המדיני ולהיאבק על זה שיהיה התקציב, אתה לא אמור להפעיל אותו אבל אתה אמור לעזור להעביר אותו, ואם הבנתי אותך נכון מה שאתה אומר שאם יבוא אלינו משרד התפוצות ויבקש בנוסף ל-2 מיליון שקל וישכנע אותנו עוד מתוך 4, 5 מיליון האלה
מושיק אביב:
לא צריך לשכנע זה ביחד באמת אני אומר לכם
זאב אלקין:
אוקיי ביחד תחליטו שצריך בנוסף ל-2 מיליון לתת עוד חלק מ-4, 5 מיליון האלה לטובת קידום, ומשרד התפוצות ישחרר לעצמו כסף להזרים לחברה האזרחית, אז תחלופת הכסף הזאת היא אפשרית, הבנתי נכון עכשיו?
מושיק אביב:
ואם תחליט לא לקדם ורק לזה - -
זאב אלקין:
אוקיי הבנתי תמונה שלכם הבנתי, אני רק אשאל שאלה אחרונה לפני שנעבור לשחקן הבא, איפה עומד הסיפור הזה של הבקשה המתכללת שלכם על 70 מיליון? מול מי העליתם את זה? מה התשובה שקיבלתם? 70 מיליון שקל בחודש כן מה שאמרת כרגע
מושיק אביב:
אז אנחנו העלינו למשרד ראש הממשלה תקציבים, ואנחנו מקווים שזה יש על זה דיון אם אני לא טועה ביום-יומיים הקרובים, כרגע יש כמו שאתם מבינים יש לנו את התקציב, כי אנחנו כרגע על הסיפור של ה-20 מיליון, ואני מקווה מאוד שבימים הקרובים יאושר לנו תקציב נוסף, וכשאני אומר לנו זה לכולנו, לא שאני לוקח חסות אלא כי אני כי אנחנו ביחד בתוך הסיפור הזה
עמית הלוי:
יש לי רק שאלה, אפשר לשאול?
זאב אלקין:
כן בוודאי
עמית הלוי:
אני פה פעם ראשונה אז אני עוסק בעניינים אחרים בדרך כלל במלחמה הזאת, אבל נכנסתי פה עכשיו אז אני רוצה
זאב אלקין:
אתה אגב מוזמן להמשיך בשולחן הזה, כי אם השולחן הזה לא יצליח אז העיסוק שלך במדדים אחרים גם יהפוך מהר ללא רלוונטיים
עמית הלוי:
אתה צודק כן לכן אני כאן בין השאר, אז תראו יש בעיות שעולות מהשטח, אני רוצה לדעת מי אחראי על זה והאם בדקתם לפני הקמח והדברים המבניים שאמר פה יושב ראש הוועדה, יש לך מדדים מושיק? כלומר מה שעשיתם עד עכשיו לפני שאתה משקיע עוד ברמת ההפצה, לאיזה מעגלים הצלחנו להפיץ לאיזה לא? אני מכיר שזאת בעיה כאילו כלומר אם אנחנו פורצים את מעגלי ההפצה הרגילים שמדינת ישראל עוד לפני השפעה מה שקראת אני מדבר רק בתחום ההסברה, מה הנרטיביות אתם יכולים להציג לנו פה את, אני לא אוהב את המילה הזאת נרטיב, אבל את העקרונות ההסברה או מה המסרים המרכזיים, יש חמישה, שישה, 10 מסרים? זה משהו מה שאתם שולחים לנו במערך הזה? זה הסברים זה יומי? איך אתם איך אתם מול הצבא?
זאב אלקין:
עמית רק מבחינת המסרים ומה הם עושים היה פה דיון שלהם, אז אם צריך זה או בפרוטוקול או אחר כך בשיחה בינינו בשיחה, לגבי השאלה של מדדים להצלחה להשקעת כסף, זה שאלה מאוד רלוונטית לדיון הזה, אגב למרות שלדעתי זה פחות שאלה למערך ההסברה הלאומי אלא יותר לגופים שעוסקים שעושים את הקידום
מושיק אביב:
אני שוב אומר רק לעניין הזה, יש פה כל יום בהערכת מצב, למשל הנציג של עמנואל נציג משרד החוץ יושב ומציג את הסנטימנטים, מציג את המדדים, את לאן הדברים הולכים, מה התחושות מה הדברים מה ההרגשה, וגם לפ"מ, אני כבר עונה סליחה, וגם לפ"מ מנתר כל קמפיין שלו לאן הוא הגיע ואיך הוא הגיע
מושיק אביב:
      אני חייב להגיד שבהתחלה כולם כולנו שחררנו, ירינו בתוך זה קצת נוצר איזשהו פקק גם החברה האזרחית גם אנחנו, אבל יש פה יתרון מאוד מאוד מאוד ברור, אני לא רוצה לקחת לעמנואל את זכות הדיבור, שבסוף אין תחליף לזה שבכל מקום בעולם יש נציגות של משרד החוץ, והיא גנרטור כזה שמניע פעולות
עמית הלוי:
ברור, אין בעיה אני רק אחדד את השאלה, האם יש פה גוף ששואל את עצמו האם נכון להשקיע בהודים, האם נכון להשקיע באינדונזים, האם נכון להשקיע בכמה משקיעים, כמה זה הצליח כמה זה לא הצליח, האם יש לכם אינטראקציה מקדימה לא בהקשר של המסרים אלא בהקשר של צוואה, אתם יודעים שמחר נכנסים למקום מסוים, אתם כבר יודעים מה תהיה ההתקפה אם אתם נערכים לה מראש? כלומר אם יש פה תיאום עם הצבא אולי זה דברים שהם סודיים או לא סודיים האם זה הולך? האם יש יוזמה לא יודע מקרון אמר משהו לצורך העניין, האם אנחנו פועלים מול זה כאילו לא פועלים מול זה איך זה מתכתב?     דבר של אחרון זה לגבי מתנדבים, יש בזה גם בעיה לפעמים, כלומר מה המדד שלכם עד עכשיו אתם מסתמכים על מתנדבים אני מבין, זה טוב זה לא טוב? יש להם יכולות עדיף שלא עדיף שכן? זה בעיקר
מושיק אביב:
אני אתן תשובה קצרה לדברים
זאב אלקין:
ואז נעבור למשרד החוץ
מושיק אביב:
נתחיל לגבי מתנדבים, אז עם ישראל כמו עם ישראל בהמוניו ביקש להתנדב, ועושים עבודה שהיא בלתי רגילה זה מצוין אנחנו בתקשורת איתם, לא נחזור על זה באמת זה גם היה בדיונים קודמים, אבל יש לנו תקשורת איתם
מושיק אביב:
      לגבי קשר עם הצבא, יש לנו גם לא זה על המבנים, אבל יש לנו פורום שהוא של כל גופי ההסברה במדינה והצבא מאוד מאוד דומיננטי, מעבר לזה יש נציגה רב סרן של דובר צה"ל שיושבת בתוך הפורום, זאת אומרת זום או פיזית או נציג שמגיע, וכל יום יש סנכרון של כלל המסרים מבחינת מדינת ישראל, זאת אומרת הסתכלות על מה על סדר היום כולל דברים שצופים להמשך עם ההיערכויות דו"צ עושים את זה, אנחנו עושים את זה בראיה דו"צ זה על השולחן, יש פה סינרגיה טובה מאוד, נציגים של דו"צ אנחנו נפגשים גם עם דרגים בכירים יותר בדו"צ אחת לשבוע לפחות או פעמיים בשבוע לסנכרון של המערכות, כך שיש עבודה מאוד מאוד טובה
מושיק אביב:
      אני חייב להגיד ואני אמרתי את זה גם, מחיצות האגו לכולם יורדות, כולם כל הגופים כל השחקנים בתוך הזירה אנחנו בשולחן באמת משותף, וזה לא מובן מאליו
עמית הלוי:
יש גם צוות שהם של הורדת אתרים של החמאס שדורש מהרשתות יש צוות אקטיבי לא רק מגיב?
זאב אלקין:
לא במערך ההסברה
עמית הלוי:
למה לא איפה כן?
זאב אלקין:
אבל אנחנו עמית אנחנו רק בדיון הזה באמת כדי שהוא יהיה ממוקד אנחנו מתרכזים בעיקר בתקציב
עמית הלוי:
שאלת המדדים היא קריטית
זאב אלקין:
מדדים לחלוטין אני מסכים איתך
מושיק אביב:
בתקציב עמית מבין גם בתקציב
זאב אלקין:
עמית מבין בהרבה דברים יש לנו היסטוריה ארוכה, גם איך מגייסים תקציבים, בבקשה עמנואל
עמנואל נחשון:
עמנואל נחשון אני סמנכ"ל דיפלומטיה ציבורית במשרד החוץ, לפני שאני אענה לשאלות הספציפיות אדוני היושב ראש אולי לתת איזה שהיא הקדמה כללית ולהגיד במה אנחנו עוסקים, אנחנו במשרד החוץ עוסקים כבר הרבה מאוד שנים בהסברת חוץ, למעשה זה תחום שהוא נמצא באופן - -
זאב אלקין:
זה הצגתם בישיבה הראשונה כאילו חבל לחזור על זה
עמנואל נחשון:
בסדר גמור, באמצעות למעלה ממאה נציגויות, אנחנו מדברים את כל השפות בעולם, וזה האקספרטיז
זאב אלקין:
ברור, דיברנו אנחנו פה בהמשכיות דיון מה שהוצג הוצג
עמנואל נחשון:
בשנה שעברה כאשר לא היה קיים המשרד לעניינים אסטרטגיים וטרם נוסד משרד התפוצות, התקציב שלנו עמד על סדר גודל של 80 מיליון שקל, והוא הספיק לנו אנחנו הגענו לאחוזי ניצול של לדעתי מעט מעל 100% זאת אומרת אנחנו ניצלנו את כל התקציב הזה בשנה שעברה, השנה כאשר בתחילת השנה החליטה הממשלה על הקמת משרד התפוצות, בעצם נלקח מאיתנו סכום שהוא פחות או יותר בסדר גודל של 30 מיליון שקל או טיפה פחות מזה, באופן שתקציב דיפלומטיה ציבורית שזה כולל גם תרבות וקשר עם התפוצות ועוד הרבה מאוד נושאים שהם לאו דווקא נושא ההסברה פרופר, עמד בערך על 50 ומשהו מיליון שקל
עמנואל נחשון:
      אנחנו הגענו בתחילת אוקטובר, זאת אומרת כי צריך לזכור איך שהשנה התקציבית בנויה באופן כזה שרוב הכסף מוצה כבר באוקטובר כמעט ולא נשארים כספים, זאת אומרת רצה הגורל שב-7 באוקטובר למעשה אנחנו עם תקציבים דלים מאוד מאוד, והתקציבים הוסתו לחלוטין מכל תחום שלא קשור למלחמה אך ורק לתחום המלחמה
זאב אלקין:
אבל תקציב השגרה שלכם לכל הנושא של הסברה פלוס דיפלומטיה ציבורית פלוס כל מיני נספחים הוא כ-50 מיליון שקל בשנה מרגע שאגף הדל"ג עבר למשרד התפוצות זה כאילו שגרה שלכם זה עושים מיליון שזה כולל גם קש"ח כן?
עמנואל נחשון:
זה כולל הכל, זה כולל קש"ח, זה כולל תרבות, זה כולל קשר עם התפוצות, זה כולל קשר עם דתות זרות וזה כולל את נושא ההסברה פרופר
זאב אלקין:
כמה מתוך ה-50 מיליון האלה זה באמת הסברה נטו?
עמנואל נחשון:
בערך 35, 40 מיליון, סכום מאוד משמעותי זה הסברה, בעיקר אנחנו משקיעים גם הרבה מאוד בשנים האחרונות בתחום הדיפלומטיה הדיגיטלית, אני גם אגיע אולי חצי מילה על מדדים, להגיד שעברנו בשבוע שעבר 2 מיליארד, 2 מיליארד חשיפות ברשתות החברתיות מה-7 באוקטובר, אנחנו עכשיו על 2
עמנואל נחשון:
12 מיליארד חשיפות שזה כמות מטורפת, הרוב זה אורגני וחלק זה גם קידום ממומן ואני אגיע לזה, מפני שלקידום הממומן אני מאוד זקוק לכסף של מושיק, ואני אומר בסוגריים ששיתוף הפעולה בינינו הוא יוצא מן הכלל והדיאלוג מצוין ואנחנו שמחים מאוד לעבוד ביחד, לעבוד בצורה טובה ביחד
זאב אלקין:
אוקי, אז זו השגרה שלכם שרובה הייתה כבר מנוצלת כשהגענו למלחמה בגלל המועד בלוח השנה
עמית הלוי:
ברובה מבחינת מדיום זה באנרים קידומים מעברים?
עמנואל נחשון:
אני אסביר, עכשיו באותו יום באותו יום שבת נורא, אני כבר הורתי שכל מה שלא קשור למערכה מבוטל מיידית, היו לנו פעילויות מתוכננות בתחום התרבות, יש לנו כל שנה בנובמבר חשיפה לפעילויות תרבות באים אנשים מרחבי העולם לראות תרבות ישראלית, ביטלנו את זה ביטלנו את כל הנסיעות ביטלנו הכל, הסכום שעמד לרשותנו הסתיים ב-11 בנובמבר
זאב אלקין:
כמה נשאר לכם מתוך כל ה50 מיליון האלה כמה נשאר לכם למלחמה?
עמנואל נחשון:
בערך 8 מיליון, בערך 8 מיליון שהסתיימו ב-11 בנובמבר, זאת אומרת שהחל מיום שבת לפני יומיים אנחנו במצב שבו נאלצנו לבטל את החוזים שלנו עם יועצים חיצוניים ואנחנו לא מסוגלים לבצע פעילות, עכשיו כולל ה-4 מיליון של מושיק שבאמת היו אוויר לנשימה ושעזרו לנו מאוד של מערך ההסברה שעזרו לנו מאוד להפיק סרטים וגם לבצע קידום ממומן, אבל זה נגמר
זאב אלקין:
רגע 4 מיליון זה לא בתוך ה-8 מיליון?
עמנואל נחשון:
לא זה היה מעבר לזה אבל הכסף הסתיים, אני היום במצב - -
זאב אלקין:
זאת אומרת שאתם כרגע ניצלתם בחודש הראשון 12 מיליון שקל לטובת פעילות הסברת חוץ דרך - -
עמנואל נחשון:
אמת, נכון
מושיק אביב:
וגם הייתה להם תוכנית ליותר רק הם עצרו את עצמם, חשוב להגיד אל מול התוכנית
עמנואל נחשון:
נכון, בדיוק נאלצנו לעצור עכשיו במקביל אנחנו גם בשיח מול משרד האוצר
זאב אלקין:
רגע, וה-3 מיליון החדשים מחכים לכם בלפ"מ?
עמנואל נחשון:
לא, אז נכון להיום אדוני הם עדיין לא הגיעו ללפ"מ אני בטוח שהם בדרכם אבל מבדיקה שלי היום
זאב אלקין:
מושיק אמר שכן, בואו נשאל את מוריה נשאל את לפ"מ
מוריה שלום:
הכסף בלפ"מ
זאב אלקין:
הנה הגיע, אז כבר לא לחינם באת לדיון הזה
מוריה שלום:
החלוקה אצלכם עדיין לא ברורה, אבל הכסף בלפ"מ, בין הטוויטר לפלטפורמות אחרות
עמנואל נחשון:
בסדר גמור, כי נכון להבוקר אמר לי דוד סרנגה שהכסף עדיין לא הגיע
זאב אלקין:
אז הנה, אתה בנסיעה מחוץ לכנסת מצאת 3 מיליון שקל, זה נסיעה מאוד יעילה
דן אילוז:
אני אשמח ככה לפני שמדברים על מה יהיה מה שהיה, איך זה יתחלק ה-12 מיליון? הפקת סרטונים, טוויטר, קידום
עמנואל נחשון:
אז אני אסביר בדיוק, אנחנו שמנו דגש חזק מאוד על הרשתות החברתיות מפני שהמערכה הזאת מתנהלת ברשתות החברתיות, אגב זה לא איראן, אם אני צריך לבדוק את היריב, היריב שלי זה לא איראן היריב שלי זה רוסיה וסין, ולכן אנחנו מסתכלים על סכומים לגמרי אחרים ועל אימפקט שונה לגמרי מבחינתי
זאב אלקין:
למה רוסיה וסין?
עמנואל נחשון:
מפני שרוסיה וסין הם מושכים בחוטים מאחורי הקלעים באופן מובהק וחד משמעי, בסין התחיל קמפיין אנטישמי שמעולם לא היה, ואני יכול להראות לך דברים שהסינים מוציאים שזה פשוט מטורף, הם מראים לך את עזה הרוסה וערים סיניות מוסלמיות פורחות ומשגשגות, כסוג של ארגומנט אנטי מערבי על הנושא של האוויגורים, הרוסים בקמפיין אנטישמי מטורף, זאת אומרת שכשאני בודק מי לצידי ומי נגדי, זה חורג בהרבה מתקציבי ההסברה של האיראנים והלוואי שהיינו מגיעים לתקציבי ההסברה של האיראנים, עכשיו מבחינת הפעילות עצמה
עמית הלוי:
רגע הרוסים אתה אומר חוץ מההצהרות המאוד לא של פוטין מבחינת פעילות?
עמנואל נחשון:
פעילות בוטים פעילות פייקים, אני יכול להראות לכם את כל זה, זה לא סוד
זאב אלקין:
עמית אני אגיד משהו שהזכרתי את זה בתחילת הדיון, רק שברור שמדינת ישראל מתמודדת פה עם שחקנים מדינתיים, וביקשתי לכן ממערך הסברה לאומי לדיונים הבאים שלנו, לא רק לספק לנו את תמונת תקציבית כמה מדינת ישראל משקיעה בסך הכל בתחום של הסברה, אלא גם כמה משקיעים השחקנים אחרים כדי לקבל איזה שהוא סדר גודל, ומה שעמנואל אומר אני דיברתי על איראן, הוא אומר תסתכלו גם על רוסיה וסין, אמנם אנחנו לא מעצמה כמו רוסיה וסין וגם בקמפיינים הסברתיים שהם מנהלים, גם מה שמכוון אלינו זה בטח אחוז קטן ממה שהם עושים כי הם מתעסקים במיליון נושאים אחרים כמעצמות, אבל עדיין זה נקודה חשובה להתייחסות, ואני רק אוסיף ואומר שביקשתי מחוץ לשולחן הזה כרגע אבל להביא לנו מספר דומה וגם נקודות השוואה בינלאומיות גם בתחום של השפעה
עמנואל נחשון:
בדיוק, כשאנחנו מסתכלים למשל על מה קורה באוניברסיטאות בארצות הברית או תסתכלו על האירועים של אותו 11 בנובמבר שהיה בעצם יום, הרי זה יום הזיכרון לסוף מלחמת העולם הראשונה ותראו מה התרחש בארצות הברית בגרמניה ובצרפת, אין ספק שיש פה ניסיון לדה-סטביליזציה של המדינות האלה על ידי גורמים שהם כנראה חורגים מאוהדי פלסטינים או משונאי ישראל, יש פה תמונה מאוד מאוד מורכבת
עמנואל נחשון:
      אבל שאלת לגבי הכסף, אנחנו השקענו אותו בהפקת סרטונים מפני שיש לנו צוות שמפיק ומי שעוקב אחרי הטוויטר שלנו יראה כל יום שניים שלושה סרטונים שאנחנו מפיקים בדרך כלל באנגלית, אבל עם כתוביות בשפות שונות שהנציגויות שלנו מפיצות ברחבי העולם, אנחנו השקענו הרבה מאוד כסף בקידום ממומן, כי הקידום הממומן הוסיף לנו פחות או יותר 20% לווליום הפעילות שלנו, והוא מאפשר לנו גם להיות מאוד מתורגט, אנחנו מתרגטים את הקידום הממומן בעיקר לשני החופים בארצות הברית חוף מזרחי חוף מערבי, אנשים צעירים באופן שיגיע לסטודנטים ולמערב אירופה, מפני ששם זה נקודות התורפה שלנו
עמנואל נחשון:
      אנחנו גם משקיעים הרבה כסף בסקרים, כי אנחנו רוצים לבדוק את עצמנו כל הזמן, ואני אשמח אם תרצו בהזדמנות גם להציג סקרים שאנחנו מבצעים, עכשיו סקרים עולים הרבה מאוד כסף, אבל הם נותנים לי תמונה שזה בדיוק אותה בקרה שחבר הכנסת הלוי שאל לגבי המדד בקרה איך אני יכול לדעת אם אני מצליח או לא מצליח, וכל זה, זה עולה הרבה מאוד כסף
עמנואל נחשון:
      תחום נוסף שבו היינו שמחים להשקיע הרבה יותר זה משלחות, לשגר משלחות ישראליות לחו"ל ומשלחות מחו"ל לארץ כל זה עולה הרבה כסף, עלות משלחת בגדול משלחת שמגיעה ארצה נאמר של שבעה שמונה אנשים לשבוע קטן זה סדר גודל של 200 אלף שקל אז צריך לעשות את זה במכפלות של 200 אלך שקל, כשברור לכולם שככל שנביא אנשים לארץ כך מצבנו ייטב, בין אם זה עיתונאים אנשים שעוסקים בדעת קהל, משפיענים, אנשי דת וכך הלאה, והם לא כולם מגיעים מיוזמתם החופשית, חלקם מגיעים עכשיו לסולידריות עם ישראל אבל חלקם זה אנשים שאנחנו צריכים להביא אותם, ובשביל זה אנחנו זקוקים לכסף, ופה הכסף של מטה הסברה לאומי פחות עוזר לנו, מפני שהכסף של מטה ההסברה לאומי עובר באמצעות לפ"מ ומיועד בראש ובראשונה לסרטונים ולקידום, ופה אני צריך לדברים אחרים לגמרי ולכן יש לנו גם שיח עם משרד האוצר, על מנת לקבל כספים שיאפשרו לנו לבצע פעילויות אחרות עד לסוף השנה או עד לסוף הלחימה
זאב אלקין:
אוקיי, מה אתם עושים עכשיו כשנשאר לכם רק תקציב קידום ואין תקציב הפעלה?
עמנואל נחשון:
חזרנו לתקופת האבן אדוני, ובמובן זה שאנחנו מפיקים סרטונים עם הטלפון הנייד, אנחנו מצייצים כי זה לא עולה כסף, אבל אנחנו לא מסוגלים לעשות שום דבר שהוא יותר מתוחכם מזה
זאב אלקין:
לאיזה גורם פניתם לבקשת תוספת תקציב?